ming030890/wiki-yue-high-quality huggingface dataset:
颱風納沙

颱風納沙係太平洋颱風季嘅熱帶氣旋名。「納沙」呢個名由柬埔寨提供，係解捉魚。
颱風納沙可以係：
颱風納沙 (2005年)
颱風納沙 (2011年)
颱風納沙 (2017年)
颱風納沙 (2022年)
颱風米克拉

颱風米克拉係太平洋颱風季嘅熱帶氣旋名。「米克拉」呢個名由泰國提供，指泰國管海同行雷嘅女神。
颱風米克拉可以係：
熱帶風暴米克拉 (2002年)
熱帶風暴米克拉 (2008年)
強烈熱帶風暴米克拉 (2015年)
強烈熱帶風暴米克拉 (2020年)
馮克安

馮克安（粵拼：fung4 hak1 on1；1948年9月18號—2016年3月2號）係香港嘅電影演員，廣東中山人。1960年出道，初期做過童星演員，例如係《香海情潮》，之後晉升為武打演員，拍過《贊先生與找錢華》、《師弟出馬》、《三德和尚與春米六》、《林世榮》、《葉問2》、《功夫》、《警察故事》、《雙龍會》等61部電影。
馮克安喺2016年3月2號朝早6點幾，因患食道癌喺香港嘅一間住所死咗，終年67歲。
馮卓然

馮卓然（英文：Anton Fung，1988年9月3號—）係香港音樂人，樂隊ONE PROMISE嘅鼓手、Rapper。
由於佢響2020年隻手指出現骨枯症狀，而且一直都冇改善，所以暫停演出一年。不過響復出後手指嘅情況依然未有改善，於是佢響2022年1月17號宣佈將會由鼓手轉型做Rapper，而ONE PROMISE就轉為走Pop/Rap Band路線。
佢係歌手林欣彤嘅男朋友、陳奕迅嘅師弟。2022年，林欣彤同馮卓然一齊中咗肺炎，爆出原來已經同居，跟住馮卓然又畀人踢爆本身有一位已經交往七年嘅圈外女友，疑似出軌。而圈外女友亦多次暗示有第三者介入。馮卓然後嚟話係同圈外女友分手後先至同林欣彤拍拖。
馮克利

馮克利，又稱馮三界，唐人神仙。大明廣西貴縣人。大明弘治時，入山採藥，同仙人捉棋，仙人送件無縫衣，返到屋企，發現過咗好多年，兒孫都唔喺度。馮克利講禍福好靈，大明時敕封遊天得道三界，到蒼梧江口羽化。所以人稱馮三界。
舟人見佢好靈，舟人就拜馮三界，沿江沿水立三界廟，經西江由廣西傳到廣東。
三界誕係馮三界嘅神誕，四月初四。
馮兆華

馮兆華（1948年—），筆名華戈，係香港書法家，廣東順德人，幫過好多香港電影、建築物、招牌同廣告題字而出名。
馮內果

馮內果（Kurt Vonnegut，1922年11月11號—2007年4月11號）係美國作家，憑住後現代主義黑色幽默嘅作品而出名。
馮友蘭

馮友蘭（1895年12月4號—1990年11月26號），字芝生，中國河南南陽唐河人，曾爲大清、中華民國同中華人民共和國國民。佢係哲學家、哲學史家，以儒人出名，後半生中華人民共和國時期，轉爲反儒。

出世同讀書
馮友蘭喺河南省唐河縣度出世，是年爲大清時一八九五年。佢老頭係馮臺異，係大清進士，之後任地方官。
馮少年時先後讀唐河縣立高等小學、開封中州中學、上海公學。之後，中華民國四年，一九一五年，考入北京大學法科，但後轉入文科中國哲學門，中華民國七年，一九一八年畢業。畢業後任教開封中等技術學院。一年後，中華民國八年，一九一九年，去美國哥倫比亞大學留學。四年後，中華民國十二年，一九二三年，考得博士學位，同年自美返國。

崇儒
中華民國十二年，一九二三年，返國卽任中山大學哲學系教授，兩年後，中華民國十四年，一九二五年，轉任廣東大學教授。一年後，中華民國十五年，一九二六年，再轉任燕京大學哲學教授。兩年後，中華民國十七年，一九二八年，再轉任國立清華大學教授兼任哲學係主任，翌年再兼任文學院院長。中國民國二十年，一九三一年，出《中國哲學史》上卷。三年後，中華民國廿三年，一九三四年，出埋下卷。佢力崇儒學，視其爲中國哲學史上獨尊同正統。
同年，馮友蘭獲邀出訪捷克、蘇聯，返返中國後，分別就蘇聯見聞及歷史唯物主義演講兩次，觸怒中國國民黨當局，遭逮捕審訊，但無耐獲釋。事後，馮卽該拍住國民黨，無耐入埋黨。第二年，中華民國廿四年，一九三五年，當選國民黨第五次全國代表大會代表。
中國民國廿六年，一九三七年，中國抗日戰爭全面爆發，馮跟清華大學搬去長沙，又旋即再搬昆明，任職於西南聯合大學，仍任哲學系教授兼文學院院長。遷徙期間，國民黨籍中斷。中華民國廿八年，一九三九年，馮再次入國民黨。昆明嗰陣，馮出咗貞元六書，推崇儒家道統，鞏固儒學思想，切合當時國民黨新生活運動。六書先後次爲，中華民國廿八年，一九三九年，出咗《新理學》。中華民國廿九年，一九四〇年出《新事論》同《新事訓》。中華民國卅二年，一九四三年出《新原人》。中華民國卅三年，一九四四年出《新原道》。中華民國卅五年，一九四六年出《新知言》。
任教西南聯大嗰陣，馮同國民黨高層密切往來。中華民國卅一年，一九四二年起，幾次去重慶，向國民黨幹部授課。中華民國卅二年，一九四三年，以西南聯合大學黨部名義，致函蔣介石，望其「收拾人心」，蔣閱信「為之動容，為之淚下」。中華民國卅四年，一九四五年，國民黨第六次全國代表大會，馮當選為主席團成員。
中華民國卅五年，一九四六年，中國抗戰勝利後，西南聯合大學解散，清華大學搬返北平，馮應邀去美國賓夕凡尼亞大學，任客座教授一年，同時集結其間講稿，出《中國哲學簡史》。中華民國卅七年，一九四八年，返國，仍任清華大學教授，哲學係主任同文學院院長，後又當選中央研究院首任院士（人文及社會科學組）同中央研究院評議會第三屆評議員。

反儒
中華民國卅八年，一九四九年，國民黨失勢，中國北方由中國共產黨接收。十月一號，中國共產黨立中華人民共和國。無耐，十月五號馮友蘭致信毛澤東，自稱「過去講封建哲學，幫了國民黨的忙，現在我決心改造思想，學習馬克思主義」，毛在回信認定了馮「過去犯過錯誤」，並告誡其「總以採取老實態度爲宜」，馮遂辭任去國立清華大學院長同系主任。一九五〇年間，佢派咗去農村參加土改運動。一九五二年，調返北京大學哲學系，重做埋中國科學院哲學社會科學部學部委員，同埋第二、三、四屆中華人民共和國全國政協委員，第五屆中國人民政治協商會議常務委員，第四屆全國人民代表大會代表。
馮友蘭要自我批判自己歷史問題，國內外幾次公開表示，新理學「與馬列主義毛澤東思想為敵」，係「反人民」，係「要人一心一意擁護當時半封建半殖民地的社會合國民黨政權」，「我舊陣時嘅著作都係無價值嘅」，並「對四十年代所寫嘅幾本書懺悔」。佢好多時配合政治形勢，如「揾啲馬克思主義嘅嘢，努力運用」，因而相繼寫出咗《中國哲學史新編》第一二冊。一九五五年，佢參加活動，批判胡適同梁漱溟。一九六二年，中共政協全國委員會召開第三屆政治協商，會後向毛澤東獻詩「懷仁堂后百花香，浩蕩春風感衆芳」云云。
一九六六年，毛澤東發動文化大革命。起初馮友蘭畀人抄家，困入牛棚。兩年後，一九六八年毛澤東表示，「北京大學有一個馮友蘭，係講唯心主義哲學嘅，我哋只識唯物主義，唔識唯心主義，如果想知道啲唯心主義，重得去揾佢」，馮因而得以離開牛棚，恢復自由。一九七三年，批林批孔運動中，馮友蘭出任四人幫掌握嘅「梁效」寫作班子顧問，「從舊營壘裏衝殺出嚟，畀咗孔丘一個回馬槍」，相繼發表《對於孔子嘅批判同對於我過去嘅尊孔思想嘅自我批判》同《復古與反復古係兩條路線嘅鬥爭》等文章，均得《光明日報》全文轉載。之後又著《論孔丘》一書，為江青一黨效力。呢啲文書，馮話自己係一九四九年以前，係尊孔思想，係「為大地主大資產傢，特別係為國民黨反動派嘅統治服務嘅」，一九四九年以後則「為劉少奇，林彪反革命嘅修正主義路綫服務嘅」，認爲自己能參加批孔運動，係「更大嘅幸福」，一代儒學名家，「竟以批孔鳴於時」。馮積極拍堆江青，之不過一九七六年，四人幫失勢，梁效寫作班子遭徹底清算，馮友蘭亦長時間關押審查。
一九八〇年起，馮友蘭以口述方式，開始重寫《中國哲學史新編》，自稱「自己喺現有馬克思主義水平上所能見到嘅東西，直接寫我自己喺現現有嘅馬克思主義水平上對於中國哲學史和文化的理解和體會」。全書一九八年完成，全書始終以馬克思主義同階級鬥爭觀念貫通。
一九九〇年，馮友蘭病死，是年實齡九十五。

著作
生平著作可歸結為「三史釋古今、六書紀貞元」三史係《中國哲學史》、《中國哲學簡史》、《中國哲學史新編》等三套哲學史著作。六書係「貞元六書」包括《新理學》、《新世訓》、《新事論》、《新原人》、《新原道》、《新知言》等六本自成體系的哲學著作。
《中國哲學史上下冊》分別完成於1931、1934年，係第一套以西方哲學概念完成的中國哲學史著作。其中許多概念已成為定論，為後世學者所共同接受。堪稱中國哲學史的奠基之作。
《中國哲學簡史》係由1948年喺美國賓州大學上課教材編寫而成。此書譯為十多國語言，銷售數百萬冊。係西方大學中國哲學史課程必用的教科書，也係西方了解中國哲學的最佳入門途徑。
《中國哲學史新編七冊》完成於1990年，乃係馮友蘭用生命寫成的哲學大作。喺84到95高齡等11年間，以準盲人、準聾子的身體狀態，喺每年住院數次的情況下，口述由弟子筆錄而成。
《貞元六書》係一套自成體系的哲學著作。《新理學》為其總綱，後五冊係分屬各章節，主要講純粹哲學。《新世訓》係社會觀，係新理學觀點喺社會問題中的應用。《新事論》係生活方法論與道德修養論。《新原人》係人生哲學，以覺解的程度將人生分為四個境界。《新原道》係哲學史觀，分析中國哲學之發展。《新知言》係方法論，總結中西哲學史的經驗。
生平著作收錄喺《三松堂全集》共十五冊。
鳳山縣

鳳山縣（壯語：Fonghsan Yen），係中國廣西壯族自治區河池市轄下嘅一個縣。面積1738平方千米，人口21.5萬，其中壯族人口13萬，佔咗成個縣總人口嘅58%（2009年）。郵政編碼547200。縣人民政府喺鳳城鎮。

行政區劃
下轄1個鎮、10個鄉：
鎮：鳳城鎮。
鄉：袍裏鄉、砦牙鄉、長洲鄉、喬音鄉、林峒鄉、金牙瑤族鄉、更沙鄉、中亭鄉、平樂瑤族鄉、江洲瑤族鄉。

物產
礦產：金、硫、鐵。
土特產品：杉原木、八角、油茶。

旅遊景點
陰陽山、江洲仙人橋、江洲地下長廊、穿龍巖景區、鴛鴦湖景區、鴛鴦洞景區、三門海生態旅遊區、紅軍巖簡介、鳳山縣革命烈士公園。
鳳山區

鳳山區（粵拼：fung6 saan1 keoi1）係台灣高雄市嘅一個市轄區。
鳳尾蘭

鳳尾蘭（粵拼：fung6 mei5 laan4；學名：Yucca gloriosa），又叫鳳尾絲蘭（fung6 mei5 si1 laan4）、菠蘿花（bo1 lo4 faa1）、華麗絲蘭（waa4 lai6 si1 laan4），美國菠蘿花，係龍舌蘭科絲蘭屬嘅常綠灌木或喬木仔，原產北美洲東邊或東南邊，而家喺全球各地嘅低緯度地區都可以搵到。

樣
植株大多數好矮，最高都唔超過5m，但有分枝響度。葉係粉綠色嘅厚革質品種，比較堅韌兼多纖維，一般簇生喺梗頂，斜展而挺直；樣一般係條狀披針或長劍形，長40～80cm，闊4～6cm，但但好少見或未見到長過80cm或闊過6cm嘅葉；頂端好似龍骨船尖噉，有骨質堅翅，邊緣喺細隻時出現好少啡紅色兼游離嘅齒響度，到好老時全緣；葉邊雖然冇稍微彎嘅絲狀纖維，但兩邊幾乎一樣色，有好多條豎波響度，正面有細嘅密點紋，背面粗糙到似糠噉。花係圓錐花序，長1.0～1.5m，大多數冇毛，雖然花梗粗而直，但花係向下衴。花色一般係乳白或淡黃白，花被邊帶紫。花被有6嚿，樣似圓角菱形，有啲似個蛋，長40～55mm，闊15～20mm，花芯係肉質品種，上邊有⅓向外彎，柱頭3裂；每年6～9月開花。果係倒立嘅蛋形長嘅橢圓形，近似圓形品種，唔開裂，長5～6cm。

用途
植物纖維可以用嚟做繩索；成樖嘢有淨化環境作用。另外，佢啲花既可以畀人睇，又可以做切花材料，甚至可以做觀景植物。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
鳳尾蘭嘅麻渣提取出甾體，可以做藥。藥用方面，佢有清涼散毒同排膿嘅功效。

文化
鳳尾蘭係薩爾瓦多同塞舌爾嘅國花。
鳳安橋

鳳安橋（粵拼：fung6 on1 kiu4）喺廣州河南雞鴨滘口，近住白鵞潭，係「溪峽第四橋」，已經拆咗。佢個名係嚟自鳳凰崗。道橋家陣被洪德路至工業大道嘅路橋取代。
附近有嘅酒樓有富泉、龍勝等。
魚珠東路

魚珠東路（粵拼：jyu4 zyu1 dung1 lou6）係中國廣東廣州嘅南北走向馬路，喺黃埔區，南邊從魚珠碼頭開始，一直去到北邊嘅黃埔大道東。

敘述
全長520m，闊10米，雙向2車道。

特色
雖然佢係條掘頭路，但附近有好多工廠廠房，加上有去長洲同新洲、大學城啲人同揸車嚟呢度過海，所以條路都幾繁忙下。
魚珠碼頭

魚珠碼頭（粵拼：jyu4 zyu1 maa5 tau4）係廣州一個客運碼頭，亦係機動車同非機動車、人行等三合一用途嘅碼頭，喺黃埔區魚珠，近黃埔大道東嘅位。雖然有過江渡輪可以去到新洲同海心沙、黃埔軍校，但佢分開咗機動車同單車、人行嘅兩種碼頭用途，而且兩邊唔互通。
魚珠街道

魚珠街道係中國廣東省廣州市黃埔區轄下嘅一個街道，喺黃埔區西部。轄區總面積9.11平方公里，下轄九個社區，戶籍人口2.3萬人。明清時期嘅羊城八景之一「東海魚珠」就喺魚珠。

參考資料
〈魚珠概況〉。大沙街道辦事處網站。喺2008年7月5號搵到。
魚珠石

魚珠石（粵拼：jyu4 zyu1 sek6）係舊時廣州東邊珠江度嘅其中一嚿大礁石。係紅色砂岩同礫岩溝埋一齊，而呢嚿石喺白堊紀嗰陣出嚟，由於長期受到水流嘅沖刷，個樣就變到好似個珠噉，咁啱對住河嘅北邊有笪嗌「魚山」嘅崗地，所以「魚珠石」嘅名就係噉嚟。而呢嚿石就喺而家嘅黃埔區黃埔大道東嘅最東邊嘅南邊冇幾遠嘅位。呢嚿石同廣州三石（浮邱石、海珠石、海印石）一齊，都係同一種嘅岩石。喺清朝時入選咗羊城八景，嗌「東海魚珠」，不過而家呢嚿石已經唔喺度喇。由於受到江水猛咁沖刷，而家已經同珠江嘅北邊合埋一齊。附近冇幾遠嘅魚珠街個名就係噉得返嚟。
魚羣

魚羣（粵拼：jyu4 kwan4；英文：shoal / school）係指一大羣同物種嘅魚一齊游。
房曉輝

房曉輝博士（Tony Fang, PhD）係一個喺瑞典斯德哥爾摩大學嘅教授，佢被指係中共統戰機構廣東省同廣州市政協代表、國務院僑務辦公室外國專家咨詢委員會委員、中國歸國華僑聯合會（FROC）顧問。
房曉輝分別係1984年同1987年考到上海交通大學船舶同海洋工程理學學士同碩士學位，1999年得到瑞典林雪坪大學（瑞典文：Linköpings universitet）工業行銷、工業經濟博士學位。1998佢曾經喺美國麻省理工學院政治學系擔任訪問學者。喺任教斯德哥爾摩大學之前，佢喺斯德哥爾摩經濟學院（瑞典文：Handelshögskolan i Stockholm）嘅國際商業研究所工作。
2024年10月，喺美國智庫詹姆斯敦基金會（英文：Jamestown Foundation）聯同七個國家嘅專家同記者，披露中嘅中共統戰嘅全球網絡分佈點，包括103個組織同233人，而房曉輝同北歐創新中心主席張巧珍就榜上有名。房被指喺瑞典幫中共進行統戰工作，不過房就否認，解釋佢係因爲工作關係需要同其他人交流討論。
Paunat

Paunat係法國嘅一個市鎮，位置喺多多涅。
Paulhan, Hérault

Paulhan, Hérault係法國嘅一個市鎮，位置喺奧斯坦尼大區嘅埃羅。
Paulhe

Paulhe係法國嘅一個市鎮，位置喺阿韋龍。
Pauvres

Pauvres係法國嘅一個市鎮，位置喺亞丁。
Paulhenc

Paulhenc係法國嘅一個市鎮，位置喺康塔爾。
Pauligne

Pauligne係法國嘅一個市鎮，位置喺奧德。
Prudhomat

Prudhomat係法國嘅一個市鎮，位置喺奧斯坦尼大區嘅洛特。
Prudemanche

Prudemanche係法國嘅一個市鎮，位置喺中央-盧華爾山谷嘅厄爾-盧華。
Prugny

Prugny係法國嘅一個市鎮，位置喺奧布。
Pruines

Pruines係法國嘅一個市鎮，位置喺阿韋龍。
Prunay-Belleville

Prunay-Belleville係法國嘅一個市鎮，位置喺奧布。
Prunay-le-Gillon

Prunay-le-Gillon係法國嘅一個市鎮，位置喺中央-盧華爾山谷嘅厄爾-盧華。
Prunelli-di-Fiumorbo

Prunelli-di-Fiumorbo係法國嘅一個市鎮，位置喺上歌斯嘉。
Penta-di-Casinca

Penta-di-Casinca係法國嘅一個市鎮，位置喺上歌斯嘉。
Penta-Acquatella

Penta-Acquatella係法國嘅一個市鎮，位置喺上歌斯嘉。
Penvénan

Penvénan係法國嘅一個市鎮，位置喺阿摩爾濱海。
People Like Us

《People Like Us》係香港歌手林二汶嘅第4張個人唱片，喺2016年10月25日推出。
Pepe蛙

Pepe蛙（英文：Pepe the Frog），係2000年代開始出現嘅網絡漫畫角色，形象係隻醜樣嘅綠色青蛙，有人類嘅身軀，喺英文討論區4chan同Tumblr好流行。

示威象徵
2016年開始，Pepe蛙喺美國宣揚白人至上主義嘅另類右派示威出現，被睇成極右嘅象徵。2017年Pepe蛙嘅原作者Matt Furie唔滿意自己作品畀人騎劫，宣佈將佢殺死。
2019年香港反送中運動，示威活動亦見到Pepe蛙，不過就同極右主義無任何關係，而係被重新演繹成支持民主同自由嘅象徵，同埋Pepe蛙嘅原作者Matt Furie對Pepe蛙有得返生都覺得開心，話Pepe蛙同爭取自由民主嘅香港人企埋一齊。
Pennes-le-Sec

Pennes-le-Sec係法國嘅一個市鎮，位置喺德龍。
Pennedepie

Pennedepie係法國嘅一個市鎮，位置喺卡爾華多斯。
Saint-Vincent-du-Pendit

Saint-Vincent-du-Pendit係法國嘅一個市鎮，位置喺奧斯坦尼大區嘅洛特。
Saint-Vincent-sur-Jabron

Saint-Vincent-sur-Jabron係法國嘅一個市鎮，位置喺上普羅旺斯阿爾卑斯。
Saint-Vitte

Saint-Vitte係法國嘅一個市鎮，位置喺些爾。
Saint-Vit

Saint-Vit係法國嘅一個市鎮，位置喺杜。
SuperCollider

SuperCollider 係一隻專為製作電子音樂設計嘅物件導向高級語言、聲伺服器同整合開發環境，由音樂人 James McCartney 設計，1996年面世，本來係收費軟件，2002年以GPL授權重新推出，成為自由軟件。
SuperCollider 除咗可以用來寫完整嘅電子音樂之外，有啲音樂人會當 SuperCollider 係電子樂器用，喺音樂會或者其他場合，當眾即場打命令整音樂，爾種演奏方法叫現場編碼。
SuperM

SuperM（韓文：SuperM），係韓國嘅一隊男子歌唱組合。
SuperTuxKart

《SuperTuxKart》係一隻自由開源嘅賽高卡車遊戲。
Super Junior-K.R.Y.

Super Junior-K.R.Y.（韓文：슈퍼주니어-K.R.Y.），係韓國男團Super Junior嘅子團，成員有圭賢、厲旭同藝聲。
團體名係由三位成員圭賢（Kyuhyun）、厲旭（Ryeowook）同藝聲（Yesung）嘅英文名開頭字母所組成。團體響2006年11月5號以電視劇《Hyena》主題曲《只為一個人》出道，係韓國史上第一個子團。團體主打抒情歌，作品多為電視劇主題曲。
Tortezais

Tortezais係法國嘅一個市鎮，位置喺阿列。
Torxé

Torxé係法國嘅一個市鎮，位置喺濱海沙藍特。
Touchay

Touchay係法國嘅一個市鎮，位置喺些爾。
Toudon

Toudon係法國嘅一個市鎮，位置喺濱海阿爾卑斯。
Toshl

Toshl（1965年10月10號—），原名出山 利三（でやま としみつ, 出山 利三?），係日本搖滾唱作人、X JAPAN嘅主唱，血型係A型，X時代花名係『TOSHIくん』，2010年2月，藝名由「TOSHI」改成「Toshl」。1997年因為俾邪教「HOME OF HEART 」洗腦而退出X JAPAN，導致樂團解散，喺2007年重組X JAPAN，2009年成功脫離邪教。

經歷
1965年喺千葉縣館山市出世，三兄弟入面最細嗰個，喺小學時開始同YOSHIKI搞樂團，喺入面擔任歌手。1982年，喺佢哋兩個高中時就組成X（而家嘅X JAPAN），1989年就透過SONY正式出道。
1997年，喺邪教組織HOME OF HEART嘅洗腦下，同屋企人同團員愈嚟愈疏遠同分歧，最終主動退團，X JAPAN 因為無可以取代到Toshl嘅主唱而解散。之後佢開始經歷長達12年嘅洗腦，直到2009年先完全脫離到，重搞到要申請破產。而2008年加入返重組嘅X JAPAN，目前以個人同X JAPAN身份展開活動。
Tossiat

Tossiat係法國嘅一個市鎮，位置喺安省。
Touch of Love

《Touch of Love》，係香港歌手張學友發行首張英文專輯，呢張專輯當時受到廣泛觀眾嘅歡迎。

介紹
呢個專輯嘅主打曲係《Lost Christmas》，為紀念聖誕節。不過佢嘅《Corazon de Melao》就引起咗華語音樂屆嘅廣泛追捧，同埋之後大量歌手嘅翻唱同重新演繹。專輯入面嘅《捉迷藏》同《一路上》（國語版）重係由張學友作曲。另一首重點主打歌係粵語歌《一生一火花》。
Torvilliers

Torvilliers係法國嘅一個市鎮，位置喺奧布。
Touch wood

Touch wood 港式用法同傳統廣東話嘅大吉利是相似。係當講到衰嘢或者啲事嘅時候，一係講「touch wood」或者用手摸吓或者敲吓木做嘅嘢，希望呢啲衰運唔會發生，唔好講中，好嘅繼續好落去。

用法
Touch wood 呢個詞喺香港比較興，好似：「Touch wood 講句，今晚出街唔會賴嘢。」，有時就係好彩嘅意思，好似：「藍橙仔，你成日都做錯嘢嘅？！touch wood個客唔追究，touch wood老闆又唔發現，如果唔係…」。

起源
呢個習俗起源可能係 Celtic 或德國嘅民間傳說，認為有超自然生物住喺樹裏頭，可以幫手保護人。一種解釋係，喺異教徒嘅傳統，樹木就係仙子、精靈、樹妖、其他神秘生物嘅屋企，啲人可以敲門或摸木頭，以求好運，或者用嚟分散惡魔嘅注意力，當想求好運，搵幫手嗰時，就會有禮貌咁同樖樹講，然後摸吓樹皮，代表第一個「敲」，「敲」第二下就講「唔該」，敲木聲防止惡魔聽到你講乜，唔好畀佢過嚟搞搞震。另一啲傳統認為，敲木頭會叫醒，放住喺仁慈樹嘅仙子出嚟。
另一種解釋同耶穌受難嘅木製十字架連起來。近代嘅講法，民間傳說嘅研究人員認為來源係一種 “Tiggy Touchwood” 嘅細路捉人遊戲，只要掂到樖樹，被捉嘅細路就安全（捉嗰個唔可以捉佢）。
Villebazy

Villebazy係法國嘅一個市鎮，位置喺奧德。
Villeberny

Villeberny係法國嘅一個市鎮，位置喺黃金丘。
Villebichot

Villebichot係法國嘅一個市鎮，位置喺黃金丘。
Ville-sur-Arce

Ville-sur-Arce係法國嘅一個市鎮，位置喺奧布。
Villebois

Villebois係法國嘅一個市鎮，位置喺安省。
Villebois-Lavalette

Villebois-Lavalette係法國嘅一個市鎮，位置喺沙藍特。
Ville-sur-Lumes

Ville-sur-Lumes係法國嘅一個市鎮，位置喺亞丁。
Ville-sur-Terre

Ville-sur-Terre係法國嘅一個市鎮，位置喺奧布。
む

む（平假名）同ム（片假名）都係日文嘅假名，由一個音節組成，排喺五十音圖第7行第3段嘅位置。
む嘅筆劃順序
ム嘅筆劃順序
Rosazia

Rosazia係法國嘅一個市鎮，位置喺南歌斯嘉。
Roscanvel

Roscanvel係法國嘅一個市鎮，位置喺布禮斯大區嘅菲尼斯泰爾。
Roset-Fluans

Roset-Fluans係法國嘅一個市鎮，位置喺杜。
Rosin

Rosin，係英文字，又寫做Resin。
Rosin可以解做：
松香
樹脂
Roscoff

Roscoff係法國嘅一個市鎮，位置喺布禮斯大區嘅菲尼斯泰爾。
Rosiers-d'Égletons

Rosiers-d'Égletons係法國嘅一個市鎮，位置喺戈雷茲。
Rosay-sur-Lieure

Rosay-sur-Lieure係法國嘅一個市鎮，位置喺厄爾。
Rosiers-de-Juillac

Rosiers-de-Juillac係法國嘅一個市鎮，位置喺戈雷茲。
Saint-Pierreville

Saint-Pierreville係法國嘅一個市鎮，位置喺阿爾代什。
Saint-Plaisir

Saint-Plaisir係法國嘅一個市鎮，位置喺阿列。
Saint-Plancard

Saint-Plancard係法國嘅一個市鎮，位置喺奧斯坦尼大區嘅上加龍。
Saint-Point-Lac

Saint-Point-Lac係法國嘅一個市鎮，位置喺杜。
Trézelles

Trézelles係法國嘅一個市鎮，位置喺阿列。
Trévé

Trévé係法國嘅一個市鎮，位置喺阿摩爾濱海。
Trévérien

Trévérien係法國嘅一個市鎮，位置喺布禮斯大區嘅伊勒-維萊訥。
Tréziers

Tréziers係法國嘅一個市鎮，位置喺奧德。
Trévérec

Trévérec係法國嘅一個市鎮，位置喺阿摩爾濱海。
Trézény

Trézény係法國嘅一個市鎮，位置喺阿摩爾濱海。
Trévou-Tréguignec

Trévou-Tréguignec係法國嘅一個市鎮，位置喺阿摩爾濱海。
Trévoux

Trévoux係法國嘅一個市鎮，位置喺安省。
Trévron

Trévron係法國嘅一個市鎮，位置喺阿摩爾濱海。
Trézilidé

Trézilidé係法國嘅一個市鎮，位置喺布禮斯大區嘅菲尼斯泰爾。
Saint-Clément-de-Rivière

Saint-Clément-de-Rivière係法國嘅一個市鎮，位置喺奧斯坦尼大區嘅埃羅。
Saint-Connec

Saint-Connec係法國嘅一個市鎮，位置喺阿摩爾濱海。
Saint-Clément, Gard

Saint-Clément, Gard係法國嘅一個市鎮，位置喺奧斯坦尼大區嘅加爾。
Saint-Connan

Saint-Connan係法國嘅一個市鎮，位置喺阿摩爾濱海。
Sergeac

Sergeac係法國嘅一個市鎮，位置喺多多涅。
Serge Lang

Serge Lang（1927年5月19號—2005年9月12號）係一個法裔美國數學家，因為佢喺數論方面嘅工作以及著作大量數學教科書出名。
Serazereux

Serazereux係法國嘅一個市鎮，位置喺中央-盧華爾山谷嘅厄爾-盧華。
Serbannes

Serbannes係法國嘅一個市鎮，位置喺阿列。
Serches

Serches係法國嘅一個市鎮，位置喺埃納。
Sequehart

Sequehart係法國嘅一個市鎮，位置喺埃納。
Serain

Serain係法國嘅一個市鎮，位置喺埃納。
Saint-Pierre-en-Auge

Saint-Pierre-en-Auge係法國嘅一個市鎮，位置喺卡爾華多斯。
Saint-Pierre-la-Noue

Saint-Pierre-la-Noue係法國嘅一個市鎮，位置喺濱海沙藍特。
Uncle Sam

1917 年一幅海報，話美國（以 Uncle Sam 噉嘅形象人格化咗）「想你加入美軍」。
Uncle Sam（粵拼：ang1 kou1 sem1）係美國呢個國家嘅人格化形象。
三胞胎質數

喺數論中，三胞胎質數（又叫做三生質數）係一類由三個連續質數組成嘅數組。三胞胎質數嘅定義類似於孖生質數，佢哋個名亦都係好類似嘅。

定義
正如孖生質數係指差等於2嘅兩個質數，三胞胎質數係指三個連續質數，其中最大嘅一個減去最細一個嘅差唔超過6（因爲連續三個單數入面，起碼有一個會係 3 嘅倍數，所以唔要求個差唔超過4）。事實上，除咗最小嘅兩組三胞胎質數：(2, 3, 5) 和 (3, 5, 7)，其佢嘅三胞胎質數都係相差達到6嘅三元數組。除咗以上兩個特例以外，三胞胎質數分為兩類：
A類三胞胎質數，構成為，相差2嘅兩個孖生質數喺前面，例如：(5，7，11)；(11，13，17)； (17，19，23)；等等。
B類三胞胎質數，構成為，相差2嘅兩個孖生質數喺後面，例如：(7，11，13)；(13，17，19)；(37，41，43)；等等。
三船敏郎

三船敏郎（日文：三船敏郎，假名みふね としろう；1920年4月1號—1997年12月24號）係日本演員，至叻[未記出處或冇根據]電影導演。
三船敏郎大正時代喺青島出世。佢至出名嘅作品係《羅生門》，喺1950年上映。而1954年嘅《七俠四義》，更加係世界知名。

屋企
三船敏郎有兩仔一女，其中大仔三船史郎同孻女三船美佳都有入演藝圈。
三船美佳

三船美佳（日文：三船美佳，假名みふね みか；1982年9月12號—）係日本女演員，亦係出名演員三船敏郎嘅孻女。佢1998年16歲就同大佢24年嘅日本搖滾歌手高橋恭司結婚，2004年生咗個女，2016年離婚，2019年同大佢3年嘅圈外人再婚。
Saint-Rémy-du-Plain

Saint-Rémy-du-Plain係法國嘅一個市鎮，位置喺布禮斯大區嘅伊勒-維萊訥。
Saint-Rémy-sur-Avre

Saint-Rémy-sur-Avre係法國嘅一個市鎮，位置喺中央-盧華爾山谷嘅厄爾-盧華。
Saint-Samson-sur-Rance

Saint-Samson-sur-Rance係法國嘅一個市鎮，位置喺阿摩爾濱海。
Saint-Santin

Saint-Santin係法國嘅一個市鎮，位置喺阿韋龍。
Saint-Salvadour

Saint-Salvadour係法國嘅一個市鎮，位置喺戈雷茲。
VCard

vCard係電子咭片格式。通常搭響電郵，亦都會響萬維網度交換。隻嘢會載埋名同地埗，電話號碼，標誌，相，甚至聲帶。
VDL DB300

VDL DB300係荷蘭VDL Bus Chassis出嘅一款後置引擎低地台雙層巴士底盤，2008年亮相。

設計
英國Wright Group同埋VDL喺2000年代尾合作開發雙層巴士，架車採用一體化設計，底盤組件就係由VDL喺荷蘭生產，VDL自己叫呢隻底盤做DB300。
DB300有柴油版同埋混能版兩種。柴油版DB300配康明斯ISBe六汽缸引擎同埋Voith DIWA或者ZF Ecomat波箱，引擎嘅散熱同埋空氣冷卻組件分別喺引擎室左上同埋右上角。至於混能版DB300係配西門子混能驅動系統，用2.4升嘅福特Puma引擎發電。

英國
喺英國，所有VDL DB300都係配Wright車身，並且用Wright呢個牌子去賣，叫做Wright Gemini 2 DL（柴油版）或者Wright Gemini 2 HEV（混能版）。
Gemini 2 DL由2009年開始交貨，首先投入服務嘅巴士隸屬London Central，同年重有四架投入First London服務。但隨後引入Gemini 2 DL嘅巴士公司就只得Arriva一間，喺2009至2013年間，Arriva引入咗457架Gemini 2 DL，其中322架去咗倫敦，其餘嘅都喺倫敦以外行駛。
至於賣出咗嘅Gemini 2 HEV總共有10架，5架去咗Arriva London，5架去咗First London，全部喺2008至2009年交貨。行咗五六年之後，10架車都被重建，車上嘅福特引擎俾康明斯ISBe四汽缸引擎取代咗，成個驅動系統同New Routemaster睇齊。

香港
香港嘅九龍巴士喺2014年初接收咗一架配MCV DD102（又叫D102RLF）車身嘅VDL DB300，架車喺同年9月攞牌，10月開始載客。
VC馬塞克

VC馬塞克（英文：VC Maaseik）係比利時馬塞克嘅職業排球球會，依家打緊比利時排球聯賽。
VDL DB250

VDL DB250（原本叫DAF DB250）係荷蘭VDL Bus（同埋前身DAF Bus）出嘅一款後置引擎雙層巴士，1991年亮相。
DB250嘅部分設計係源自DAF聯同英國Optare喺1989年收購嘅都城嘉慕威曼都城巴士設計。佢嘅前部分同DAF SB220單層巴士類似，而尾軸至引擎部分就同都城嘉慕威曼都城巴士差唔多，不過引擎係由DAF造，而散熱水箱就擺咗喺引擎室右邊。1995年，DAF Bus展出DB250低地台巴士底盤，但佢嘅完整巴士去到1997年至現身。2004年，VDL Bus推出低地台版DB250嘅改良版，是為DB250+。
車身選擇方面，DB250初時只可以配Optare Spectra車身，但Optare同埋DAF Bus脫離United Bus集團之後，就多咗Northern Counties Palatine II車身選擇。至於低地台版就可以配Optare Spectra、亞歷山大ALX400或者Plaxton President車身，後來再加入東蘭開夏Myllennium Lowlander、Wright Pulsar Gemini等車身選擇。
DB250主要係供應英國市場，其中以Arriva集團買得最多，低地台版DB250更係全英國第一款低地台雙層巴士。另外亦有多架DB250賣咗去土耳其，其中非低地台版係配Optare Spectra車身，而低地台版就配MJT車身。
DB250喺2006年停產，但最後一批新車去到2008年先至投入服務。後來VDL Bus同Wright合作研製新嘅Wright Gemini 2一體化巴士。

Wright Pulsar Gemini HEV
喺2006年，VDL DB250低地台巴士底盤俾Wright用嚟整佢嘅混能雙層巴士，即係Wright Pulsar Gemini HEV。架車嘅外形同Wright Pulsar Gemini車身嘅DB250冇乜分別，但改配西門子嘅混能驅動系統。Wright總共出咗3架Pulsar Gemini HEV。
第一架車係用Vauxhall 1.9升引擎嚟發電，2006年底首次亮相，2007年初加入Arriva London。
第二同埋第三架車都係用福特2.4升引擎嚟發電。第二架車去咗愛爾蘭都柏林，喺2008年底加入Dublin Bus，2012年初賣咗畀英國Ensignbus，同年6月燒咗。第三架車喺2009年初加入London General。
Search Wikimedia Commons
你可以維基同享呢類嘅媒體資源：Category:DAF DB250Category:VDL DB250
VERIVERY

VERIVERY（韓文：베리베리），係韓國嘅一隊男子歌唱組合。
九龍塘

九龍塘（Kowloon Tong，舊譯Kau Lung Tong）係香港新九龍一個地方，九龍市區裏面一個低密度住宅區。一般來講，界限街伸到去煙墩山南面山腰，都可以當係九龍塘。行政上面，九龍塘東西兩面，分別係歸九龍城區同埋深水埗區管。九龍塘原本係一條村名，即係界限街警察遊樂會一帶。今時今日九龍塘，位置、範圍都同原本位置好唔同。九龍塘除咗出名係中上階層聚居之外，亦都出名時鐘酒店。
九龍塘有兩間大學，中間有香港城市大學，東面九龍仔一帶，有香港浸會大學。其中城市大學好近港鐵九龍塘站，同區裏面大商場又一城拍埋。而隔籬又一村都當係九龍塘。
九龍塘近九龍仔嗰邊，除咗有浸會大學，近山一啲係廣播道，以前係香港所有電視台電台集中地，不過因為唔夠地，唔少已經或者就快搬走。

歷史
九龍塘原本係一條大村，響界限街今日警察遊樂會一帶。北面有座窩仔山，佢東面山谷有涌有田地。條村西面無幾遠，有塘尾同田寮兩條村。1910年代，九廣鐵路（家下嘅東鐵綫）穿過條村東面，而鐵路東面個山谷另有條村，叫九龍仔，今日禧福道南面一帶。
1920年代，香港政府決定發展九龍塘同九龍仔做住宅區，成個住宅區發展跟英國模式起，裏面差唔所有街都係用英國郡名，而當時住嘅，多數係英國人。因為個計劃係九龍塘住宅區，好多人都當埋九龍仔呢部份係九龍塘，到咗今時今日，亦好多人唔識分原本九龍仔同九龍塘響邊。

敎育
響未有普及敎育之前，喺九龍塘住嘅多數受過敎育，好多學校都起響呢度。而且愈來愈多國際學校同直資學校。九龍塘裏面亦有兩間大學，香港城市大學同香港浸會大學。

交通
九龍塘有港鐵觀塘綫同埋東鐵綫。
路呢，屬一號幹綫嘅一段窩打老道穿過九龍塘，北面通過獅子山隧道去到新界沙田、大埔、粉嶺、上水。而窩打老道向南，就通去旺角、何文田同油蔴地。
維基同享有多媒體嘅嘢：Kowloon Tong
九龍城道

九龍城道（英文：Kowloon City Road），係香港九龍土瓜灣嘅一條馬路，由宋皇臺道開始，去到浙江街。雖然街名叫九龍城，但同九龍城嘅傳統範圍有一段距離。九龍城條路頂頭係東九龍走廊。
九龍城獅子會學生健康服務中心

九龍城獅子會學生健康服務中心，香港學生健康服務中心之一，為學生健康而設，年年同學生驗身，址喺九龍城侯王道80號，獅子會健康院入便，英文叫Kowloon City Lions Clubs Student Health Service Centre。行政上歸九龍城區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
九龍城裁判法院

九龍城裁判法院係香港其中一個裁判法院，喺九龍城亞皆老街147M號九龍城法院大樓。
九龍城長者健康中心

九龍城長者健康中心，香港長者健康中心之一，為老人而設，防治疾病，促進健康，喺九龍城侯王道，獅子會健康院入便，英文叫Kowloon City Elderly Health Centre。行政上歸九龍城區。開禮拜一到五，公眾假期唔開。歸衞生署管。
九龍城體育館

九龍城體育館，香港室內體育館之一，喺九龍城衙前圍道一百號，九龍城市政大廈三樓，英文叫Kowloon City Sports Centre。行政上歸九龍城區。設施有籃球場、排球場、羽毛球場、壁球場、乒乓球檯、活動室。
九龍城迴旋處

九龍城迴旋處（英文：Kowloon City Roundabout）係香港九龍城一個迴旋處，又稱「九龍城交匯處」。依個迴旋處包圍住世運花園，1970年代初落成，連接太子道東、太子道西、亞皆老街同馬頭涌道等。

簡介
啟德機場重喺度嗰陣，九龍城迴旋處係連繫機場對外嘅交通道路，所以日日嘅流量非常之高。即使啟德機場搬咗，九龍城太子道、馬頭圍道同亞皆老街都係九龍區嘅交通大動脈，就算迴旋處對上起咗三條行車天橋，等啲車可以兜過迴旋處，但車流都係咁頻繁。

歷史
好耐以前，喺以前九龍城聖山東北山腳有舊裂開咗嘅岩石，依舊石就好似問卜嗰啲珓杯，所以啲人就叫佢珓杯石。舊石喺戰時日軍擴建啟德機場嗰陣就冇咗，不過後嚟啲人傳傳下，就變咗叫「靠背石」（Kau Pui Shek）。後來嗰度起咗個巴士總站，「九龍城巴士總站」，又叫「靠背石巴士總站」（Kau Pui Shek Bus Terminus），後來改建為九龍城迴旋處而拆咗。
本身仲有條珓杯石村，大概喺而家世運道嘅北面，以前聖山嘅東北面，馬頭涌嘅西南面，衙前塱嘅西北面，望住九龍灣。仲有，嗰時有條珓杯石道，係由馬頭涌道分出嚟嘅。依家嗰度仲同舊石有關係嘅，就得番太子道行車天橋底嘅「靠背石變電站」。
喺七十年代，啟德機場不停發展，仲有海底隧道於1972年通車，東九龍嘅車流經九龍城迴旋處渣去海底隧道。為咗紓緩路面交通流量，政府決定起幾條行車天橋橫跨九龍城迴旋處，喺1972年2月13日至4月28日分階段通車。政府為咗行人安全，喺迴旋處地底起四條行人隧道連接九龍城、世運花園同土瓜灣。
太子道交匯處紀念碑

塞車問題
由於來往九龍西同九龍東嘅交通依賴九龍城迴旋處，所以依度成日都會塞車。
喺2016年4月7號，九龍城區議會轄下嘅交通及運輸事務委員會討論同總結咗三個塞車嘅原因。
龍崗道違例泊車問題嚴重，搞到由龍崗道塞到迴旋處。
亞皆老街巴士站有太多條巴士線，巴士埋站塞住條路。
亞皆老街站同馬頭涌道嘅香港家庭計劃指導會站太近。
討論後得出幾個建議搞下塞車問題。
建議運輸署諗下取消或改善亞皆老街巴士站擺位
叫警方捉緊啲龍崗道嘅違例泊車問題
建議運輸署唔畀車輛喺特定時間揸入龍崗道
喺每個入口加啲交通燈控制車流
Traversères

Traversères係法國嘅一個市鎮，位置喺奧斯坦尼大區嘅熱爾。
Transition

《Transition》係香港歌手陳冠希嘅第6張唱片，亦都係佢第2張國語唱片，喺2002年8月29日推出。
Trassanel

Trassanel係法國嘅一個市鎮，位置喺奧德。
Trausse

Trausse係法國嘅一個市鎮，位置喺奧德。
Travecy

Travecy係法國嘅一個市鎮，位置喺埃納。
上尾野邊惠

上尾野邊惠（1986年3月15號—）係日本足球員，踢中場，曾經喺2009～2016年間為日本女子足球代表隊出場34次，入咗2球。佢代表日本參加過2011年FIFA女子世界盃同2015年FIFA女子世界盃。
上官氏

上官（粵拼：seong6 gun1）係唐人姓氏，喺《百家姓》裏頭排第411位，依家經已冇乜人用。

名人
呢篇上官氏係同姓氏有關嘅楔位文章，重未寫完嘅。麻煩你幫手充實佢。
上屋抽梯

上屋抽梯係三十六計入面嘅第28個計策，歸類入並戰計，內容係故意顯示利益去引誘敵方入絕境，再截斷敵方嘅增援，等敵方被圍困。
上官流雲

上官流雲，南洋歌手，亦係演員，活躍於英國治下之馬來亞同星架坡，亦有到香港。上官流雲為藝名，本名不詳，生平亦不詳。由於唐人喺馬孻，有福建人、亦有廣東人，佢亦曉唱廈門話同廣東話，亦曉中國國語。國語歌新馬來情歌，都幾出名。一九六五年，佢星洲出隻碟，粵語小曲，當中兩首一心等玉人同行快啲啦，改自當時披頭四名曲，唱到香港皆知巷聞，歌手翻唱又翻唱。佢喺南洋出碟，多數以馬標唱片公司出。
香港電影資料館，亦有收藏佢嘅戲。
上將

上將（英文General）係將官嘅一種，低級過元帥，高級過中將。
喺美國，有五星上將同四星上將。喺中國，以前有一級上將，後來取消咗。喺一啲國家，元帥負責睇住上將。
上尉

上尉係軍銜嘅一種，屬尉官最高嘅一級（部份地區係大尉最高），比少校細，比中尉大。
上官小寶

上官小寶（粵拼：soeng5 gun1 siu2 bou2，1945年11月23號—）係一個香港漫畫家（其他筆名係上官思危、萬里雲、忽哥、老屎忽），原名鄺東源（粵拼：kwong3 dung1 jyun4）。
ViuTVsix

ViuTVsix係香港電視娛樂擁有嘅一條以英語廣播為主嘅香港免費電視頻道，頻道編號96，2017年3月31號正式啟播。頻道係高清制式，每日播唔少過16個鐘。
呢個台請咗路透社幫佢整嘅英文新聞資訊節目《Weekly Re-Viu》，每個禮拜日21:00-21:30播。節目係過去一個禮拜重點新聞回顧，同時每集節目會請一位嘉賓對新聞事件做點評分析，主播包括Patrick Fok（霍炳宗）、Brittyn Clennett 同 Linda Kennedy。
Vivaise

Vivaise係法國嘅一個市鎮，位置喺埃納。
Vivario

Vivario係法國嘅一個市鎮，位置喺上歌斯嘉。
Vivier-au-Court

Vivier-au-Court係法國嘅一個市鎮，位置喺亞丁。
伊勢原

伊勢原係日本神奈川縣一市，人口約莫10萬。
伊勢國

伊勢國係古代日本嘅一個令制國，屬東海道地區，位置約莫係家下三重縣中部。
伊勢航

伊勢航（2002年7月17號—）係日本足球員，打中場位置，效力大阪飛腳。
伊勢谷友介

伊勢谷友介，係日本嘅一個男藝人同埋演員。
伊勢

伊勢（日文：伊勢 ise）係日本三重縣一個市，人口12萬。
伊博文

伊博文（Asụsụ Igbo），係尼日利亞伊博族嘅語文，大約2500萬人用緊。
伊勢崎

伊勢崎係日本群馬縣一個特例市，人口21萬。
伊原六花

伊原六花，係日本嘅一個女演員。

拍過嘅作品一覽
呢個表唔完整，歡迎加料。
些奇布林

些奇布林（粵拼：se1 kei4 bou3 lam4，英文：Sergey Brin，1973年8月21號—）係個美國猶太裔電腦科學家同企業家。佢同拉利比治合作一齊創立咗而家世界最大嘅網絡公司Google。

出世同婚姻
佢喺1973年8月21號喺蘇聯出世，喺2007年同Anne Wojcicki拉埋天窗，2015年離婚。
井關佳子

井關佳子 ，係日本嘅一個女藝人同埋配音員。
些帕

胡斯蒂尼亞諾基些帕（葡文：Justiniano de Serpa；1852年1月6號—1923年8月1號）係巴西作家、律師同政治人。喺1920年至1923年期間出任塞阿拉州州長。
1891年巴西憲法，些帕簽名（第十二簽名)
些利街

些利街（英文：Shelley Street）係香港中環一條馬路，由荷李活道開始，去到摩羅廟交加街。佢同中環至半山自動扶梯系統平行。
些利街清真寺

些利街清真寺（英文：Jamia Mosque），又叫回教清真禮拜總堂，係香港頭一間清真寺，喺香港島中環半山區些利街30號，近摩羅廟街交界，1890年起好。
喺1990年被評為香港一級歷史建築，2010年5月17號確定評級。
些厘酒

些厘酒（英文：sherry）係酒一種，由白提子造，出自西班牙。
二月廿四

二月廿四係黃曆二月嘅第廿四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
二東山

二東山（Yi Tung Shan）係香港第九高嘅山，海拔高747米，喺離島區大嶼山，附近範圍劃咗入北大嶼郊野公園。
維基同享有多媒體嘅嘢：Yi Tung Shan
二條家

二條家（日文：二条家，にじょうけ）係日本五大攝家之一，係由另一個攝家九條家分支出嚟嘅。而創辦人係九條道家二仔二條良實。
現任當主係二條基敬。
二木靜美

二木靜美 ，係日本嘅一個女藝人同埋配音員。
二月廿六

二月廿六係黃曆二月嘅第廿六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
二月河

二月河（粵拼：ji6 jyut6 ho4；1945年11月3號—2018年12月15號），本名凌解放，係中國小說家。中國共產黨員。
代表作有《康熙大帝》、《雍正皇帝》、《乾隆皇帝》。無論邊一部都惹嚟極大嘅反響，同埋被電視劇化。

生平
1945年生於中華民國山西昔陽縣。阿爸凌爾文曾經係昔陽縣武委會嘅主任，阿媽馬翠蘭曾經係昔陽縣婦聯會主席。
1947年，同父母搬去河南南陽縣。
1966年高中畢業，1968年加入中國人民解放軍。歷任戰士、副指導員。
1978年跳槽搬屋。就任南陽市委宣傳部幹事。
1988年發表《康熙大帝》，過河南優秀書獎（1989年）、河南第一屆優秀藝文成果獎（1993年）。後尾以《康熙王朝》為標題拍成電視劇。
1990年-1992年，發行《雍正皇帝》，獲得湖北優秀書獎（1995年）、河南第二屆優秀藝文成果獎（1996年）。後尾以《雍正王朝》為標題拍成電視劇。
1994-1996年，發行咗《乾隆皇帝》第一部、第二部、第三部。之後，以《乾隆王朝》為標題拍成電視劇。
1995年當選南陽文聯副主席。
2008年5月，成為安陽師範學院嘅兼任教授。
2010年3月，就任廣東海大學客座教授。
2011年5月24號，就任山東聊城大學名譽教授。
2011年6月26號，就任鄭州大學文學院院長。
2012年7月當選中共十八大代表。
2018年12月15號半夜，因急性心衰竭，喺住中國人民解放軍總醫院過身。73歲死。
二月革命

二月革命 (俄文：Февральская революция，拉丁化：Fevralskaya revolyutsiya) ，又叫做“三月革命”，喺蘇聯歷史叫做“二月資產階級革命”， 係喺1917年俄國革命期間嘅第一次革命，成功折斷沙皇喺俄羅斯嘅統治，成立咗短期嘅共和國。

過程
俄羅斯自從16世紀，已經係由沙皇統治。自從俄羅斯加入咗一次大戰以嚟，俄國嘅經濟不進則退，造成嚴重嘅社會矛盾。除此之外，雖然用咗國庫嘅唔少錢，但係俄國依然喺東方戰線輸緊俾德意志帝國，令俄羅斯人更加唔妥。喺儒略曆1917年2月23號，聖彼得堡出現大型嘅反政府示威，一般都認為係冇事先計劃嘅。本來城市嘅警察同示威者衝突得好犀利，但係佢哋期間又改為支持示威者。喺示威持續咗8日之後，尼古拉二世宣佈退位，俄羅斯帝國正式滅亡。

後果
喺革命贏咗之後，利和夫（英文：George Lvov）成為咗俄國臨時政府嘅總統，但係因爲佢決定繼續打仗，而變成咗非常之唔受歡迎。與此同時，社會主義嘅團體喺聖彼得堡成立咗自己嘅政府，實際上同臨時政府一齊管治俄羅斯。到7月發生嘅一次警民衝突之後，奇倫斯基成爲咗總統。但係，臨時政府由始至終都唔能夠解決到人民嘅憂慮，例如打仗、糧食不足、同高失業率等等。呢啲問題令臨時政府喺只係管治咗8個月之後，已經因爲十月革命發起而滅亡。

分析
歷史學家對於二月革命嘅起因都有爭議。蘇聯時期嘅學家認為係無產階級針對資產階級嘅緣故，西方學家主要相信係因爲俄羅斯加入一次大戰而造成，而有其他亦覺得係農奴制造成嘅土地問題所引致。依家，大部分學家一般都同意，呢啲所有其實都助長咗革命爆發。
二村昭雄

二村昭雄（1943年5月2號—）係日本足球員，司職中場，曾經喺1970年爲日本足球代表隊出場5次。
中文輸入法

中文輸入法（粵拼：zung1 man4 syu1 jap6 faat3）係用電腦或手提電話輸入漢字嘅編碼方式。兩岸四地嘅用詞各有分別，操作方式亦都完全唔同。佢多數用音碼同形碼兩種，亦可以用內碼。
中文資訊交換碼

中文資訊交換碼（Chinese Character Code for Information Interchange, 簡稱CCCII）係一套中文字電腦編碼。編碼同ISO-2022相容，每個中文字有有三卦(byte)，每卦七爻(bit)，可以容納94x94x94咁多個中文字，佢亦可以同其他ISO-2022相容編碼混合來用。係好受圖書館歡迎嘅編碼系統。

史
初時係美國圖書館要同中文書目録輸入電腦，之但係當時美國並無咁嘅標準，所以美國有關組織就向當時中國(中華民國)求助。其實當時國內都一樣無咁嘅系統，亦美國亦有人提議用日本系統，但係日本字為本實在好難接受。所以1980年行政院文化建設委員會就成立國字小組，專門搞呢件事，當時編碼已經考慮埋中文正體字，異體字同埋大陸簡化字，兼埋收入日文字、韓文字。最後寫成中文資訊交換碼，分幾部交畀美國。而美國亦定做國家標準，ANSI/NISO Z39.64，而美國國會圖書館因為見佢可以編晒東亞典藉，就叫佢做East Asia Coded Character (EACC)，即東亞已編碼文字。
雖然呢套系統咁受世界各地圖書館歡迎，但響中華民國無辦推廣來用。因為政冶內鬥，另一部門另定國家標準CNS-11643。但電腦廠商就自定立五大碼(Big5)，大量削減字數以及用埋ISO-2022唔畀用嘅空間，將文字塞入兩掛之內，對日後中文電腦發展影響好大。

編碼
中文資訊交換碼第一版有5139隻字，家下統一嗎都有引用呢個做來源，叫CCCII Level 1。經過擴充，家下有73400隻字。
編碼空間雖然好大，但唔係任意編。佢想做到正體字、異體字同滅筆字係有對應關係，方便轉換。
佢第一個碼係21212116。
212B2116到212F7816係類似中文字，總共331字，包埋部首214字。21302116到21633016係常用國字標準字體表裏面4808隻字。21642116到26254316係其他中文字37615隻字。

資料
國字小組整理中文字期間，掂過好多古籍，好多資料歸納出來，其中一樣係中國文字資料庫(CCDB)，另外重有典籍裹面唔少索引。

轉向統一碼
香港各大學圖書館響2003年由舊有的 CCCII 系統換成統一碼(Unicode) UTF-8格式。
中文電影資料庫

中文電影資料庫（英文：Chinese Movie Database）係一個中文電影嘅資料庫網站，1996年開張，不過2013年之後就無再更新。
呢篇中文電影資料庫係關於網站嘅楔位文章，重未寫完嘅。麻煩你幫手充實佢。
中新

中新知識城：廣州地區喺2008年，由中國同星加坡政府一齊合作而搞嘅開發區，喺黃埔區北邊。
中新天津生態城：中國天津嘅開發區。
中新鎮 (廣州)：中國廣東廣州嘅鎮。
中新 (廣州)：廣州嘅地名。
中新鎮 (綿陽)：中國四川綿陽嘅鎮。
中國大陸地區形容中國同星加坡一齊合作而搞嘅地方。
中國新聞網：簡稱中新網，中國大陸嘅官方傳媒。
中新藥業：天津嘅藥廠。
中新世

中新世係新近紀入面第一個世，響2303萬年到533萬年之前，即係響漸新世之後、上新世之前。
地質時代
中新廣州知識城

（英文：Sino-Singapore Guangzhou Knowledge City），簡稱中新知識城，係中國廣東廣州嘅現代化知識園區，喺黃埔區北邊，西北從鳳尾附近嘅產業園開始，一直向東南去到廣河高速附近。佢係繼中新天津生態城同埋中新蘇州工業園後，第三個由中國同埋星加坡政府開發嘅合作園區項目。

歷史
2008年北京奧運舉辦之前，嗰時中新廣州知識城範圍都屬經濟落後嘅山旮旯地方。直到2008年9月，中共中央政治局委員、廣東省委書記汪洋帶咗代表團去星加坡，訪問咗總理李顯龍，重提出要起個標誌性專案。2009年3月24號，汪洋書記同星加坡國務資政吳作棟等人一齊，睇到廣州開發區管委會同星加坡吉寶企業集團簽咗份備忘錄而開搞知識城，但嗰時重未揀邊度起，隨後規劃喺蘿崗區北邊近從化同增城一帶起。
2010年12月25號正式成立管委會嚟搞開發事項。2011年9月15號成立埋投資開發有限公司搞有關知識城嘅開發。2012年3月8號開始奠基，位置率先揀喺何棠下村嘅騰飛園附近。2013年10月29號正式開搞主城區。